Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 2 Pv 183/10/1103	Bratislava III, 7.10.2013
EEČ : 2-10-202-2013

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX III zo dňa 7.10.2013, spisová značka 2 Pv 183/10/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako konateľ spoločnosti XXXXX v čase od 01.11.2008 do 31.1.2009 v Bratislave na XXXXX v pobočke spoločnosti XXXXX, ako štatutár tejto spoločnosti nevyplatil svojmu zamestnancovi XXXXX mzdu za mesiace október až december roku 2008 vo výške 331,93 Eur mesačne spolu teda vo výške 995,81 Eur, pričom výplatný termín bol určený do 30. kalendárneho dňa v nasledujúcom mesiaci, napriek tomu, že v časovom období splatnosti tejto mzdy mal na jej výplatu dostatočné prostriedky, ktoré nevyhnutne nepotreboval na činnosť právnickej osoby, čím spôsobil poškodenému XXXXX, nar. XXXXX, trvale bytom XXXXX, XXXXX škodu vo výške nevyplatením mzdy 995, 81 Eur

Uznesením prokurátora Okresnej prokuratúry XXXXX III zo dňa 7.10.2013, spisová značka 2 Pv 183/10/1103, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry XXXXX III uznesením sp. zn. 2 Pv 183/10-43 zo 17.09.2012 podľa § 216 ods. 1 písm. a), b), c) Trestného poriadku podmienečne zastavil trestné stíhanie vedené proti obv. XXXXX pre prečin nevyplatenia mzdy a odstupného podľa ustanovenia § 214 ods. 1 Trestného zákona, ktorého sa dopustil na  skutkovom základe uvedenom vo výrokovej časti predmetného uznesenia.

	Podľa § 216 ods. 2 Trestného poriadku prokurátor Okresnej prokuratúry XXXXX III určil v uznesení o podmienečnom zastavení trestného stíhania obvinenému skúšobnú dobu vo výmere 12 mesiacov, ktorá začala plynúť odo dňa nadobudnutia právoplatnosti uvedeného uznesenia o podmienečnom zastavení trestného stíhania, pričom toto uznesenie nadobudlo právoplatnosť dňom 28.09.2012 a teda skúšobná doba uplynula dňom 28.09.2013. 

	Z odpisu registra trestov Generálnej prokuratúry SR na obvineného vyplýva, že obvinený nebol dosiaľ na území SR ani raz trestne stíhaný. 

	Z lustrácie Generálneho riaditeľstva Zboru väzenskej a justičnej stráže vyplynulo, že obvinený nie je v súčasnosti vo výkone trestu odňatia slobody, ani vo väzbe. 

	Z  lustrácie v systéme AVÍZO vedeného Ministerstvom vnútra SR vyplýva, že obvinený nie je v súčasnosti stíhaný ako obvinený. 

	Z výpisu z Ústrednej evidencie priestupkov Ministerstva vnútra SR vyplýva, že obvinený sa na území SR nedopustil žiadneho priestupku. 
 
	Ako teda vyplýva z vyššie uvedených listinných dôkazov, ktoré predstavujú podklad k vysloveniu osvedčenia sa obvineného v skúšobnej dobe podmienečného zastavenia trestného stíhania, obvinený v priebehu skúšobnej doby viedol riadny život a teda splnil podmienky pre vyslovenie osvedčenia sa v skúšobnej dobe podmienečného zastavenia trestného stíhania. 

       	Podľa § 217 ods. 4 Trestného poriadku  právoplatnosťou rozhodnutia o tom, že sa obvinený osvedčil, nastávajú účinky zastavenia trestného stíhania (§ 9 ods. 1 písm. e) Trestného poriadku). 

	Nakoľko boli splnené všetky podmienky pre postup podľa § 217 ods. 1 Trestného poriadku, rozhodol som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lukáš Hanniker
prokurátor